钦定古今图书集成/理学汇编/文学典/第060卷 > 薛能
## 钦定古今图书集成/理学汇编/文学典/第060卷 > 薛能

按：“《全唐诗话》，能字大拙，汾州人。会昌六年进士。大中
八年书判入等，补盩厔尉。辟太原、陕虢、河阳从事。李
福镇滑州，表观察判官，历侍御史、都官、刑部员外郎。
福徙西川，取为节度副使。咸通中，摄嘉州刺史。归朝，
迁主客度支、刑部郎中。俄刺同州。京兆尹温璋贬，命
权知尹事，出领感化节度。入授工书，复节度徐州，徙”
忠武。广明元年，徐兵赴溵水，经许，能以前帅徐军吏
怀恩馆之州内。许军惧，徐人见袭，大将周岋因众怒
逐能，自称“留后”，能全家遇害。